ASTUNTOJI DIENA 


Krikščioniui sekmadienis yra ta savaitės diena, kada Kristus prisikėlė iš mirusiųjų. 
Taigi, krikščioniškas sekmadienis nėra vien tik poilsio ir pasilinksminimo diena. 
Tai savaitės šventoji diena; tai lyg "mažosios Velykos“. 


Antrasis Vatikano susirinkimas labai prasmingai nusakė sekmadienio grožį ir 
svarbą. Sie žodžiai turėtų išreikšti ir mūsų asmenišką nusiteikimą sekmadienio 
reikšmės klausimu: 


Sekdama apaštalų tradiciją, kuri prasidėjo pačiu Kristaus 
prisikėlimu, Bažnyčia kas aštuntą savaitės dieną švenčia 

velykinę paslaptį. Sekmadienis pagrįstai vadinamas Viešpaties 
diena. Sią dieną krikščionys privalo susirinkti draugėn, kad 
klausydamiesi Dievo žodžio ir dalyvaudami Eucharistijos paslap- 
tyje, galėtų paminėti Viešpaties Jėzaus kančią, prisikėlimą bei 
garbę ir dėkoti Dievui, kuris "a(gimdė mus gyvajai vilčiai Jėzaus 
Kristaus prisikėlimu iš numirusiųjų...“ (1 Petr. 1, 3). Todėl, rūpi- 
nautis tikinčiųjų pamaldumu, sekmadienis tebūnie pabrėžtinai 
švenčiamas kaip pirmapradė šventė, turinti drauge tapti džiaugsmo 
ir poilsio diena. Kitos šventės, išskyrus pačias reikšmingiausias, 
neturi būti laikomos už jį svarbesnėmis, nes sekmadienis yra visų 
liturginių metų pagrindas ir branduolys. 


Yra įdomu ir naudinga atkreipti dėmesį, kad sekmadienis yra vadinamas "aštuntąja 
diena“. Kai galvojame apie sekmadienį kaip aštuntą dieną, mintimis grįžtame į 
pirmąją ciklo dieną: dieną, kai Kristus kėlėsi iš kapo, tą pirmąją savaitės dieną ir 
pirmąjį krikščionišką sekmadienį. 


KAIP REIKIA ŠVĘSTI SKKMADINNĮ 


Visi prisimename savo katekizmo pamokas, kai mus mokė kad, sekmadienį privalome 
išklausyti mišias. Taip pat buvome mokomi, kad sekmadienį reikia vengti darbo, kuris 
nėra būtinai reikalingas. 


Tačiau 1973 metais, Amerikos vyskupai nusakė, kokios turėtų būti krikščionio kataliko 
pareigos. Reikia pastebėti, kad šie nurodymai sekmadienio pareigų klausimu yra labai 
pozityvūs. 

Vyskupai nurodė šiuos pirmus išviršinius ženklus, kurių reikia laikytis, jeigu norim 
tikrai katalikiškoj dvasioj gyventi: 
- Viešpaties prisikėlimo dieną reikia šventai švęsti; 
- Reikia garbinti Dievą dalyvaujant mišiose kiekvieną sekmadienį 
bei privalomose šentėse; 
- Vengti užsiėmimų, kurie trukdytų sielos ir kūno atsinaujinimui, t.y. 
bereikalingų darbų, įvairių verslų, nereikalingo apsipirkinėjimo ir pan. 


Tai kur kas pozityvesnė pažiūra į sekmadienį. Ši pažiūra išvengia gana komplikuotų 
diskusijų, kas sudaro "vergišką“ darbą. Ji tik nusako, kad sekmadienis turi būti sielos 
ir kuno atsinaujinimo dicna- todėl turime vengti savo įprastinių kasdieninių darbų, 
verslų ir bet kokių užsiėmimų, kurie suardytų šios dienos atsinaujinimo ir šventumo 
prasmę. 


VIGILIJOS MISIŲ PROBLEMA 


Katalikai, kurie yra įpratę dalyvauti šeštadieniais sekmadienio vigilijos mišiose gali 
įsivelti į dvasinę problemą. Problema neapsireiškia vien tendencija einant į bažnyčią 
šeštadienį prasčiau apsirengti. Problema liečia atsakomybę tinkamai ir kaip anksčiau 
buvo nusakyta švęsti Viešpaties dieną. Dalyvavimas mišiose yra mūsų sekmadienio 
dalis. Yra žmonių, kurie atlieka savo sekmadienio pareigą ir šeštadienį išklauso mišias, 
o sekmadienį skalbia baltinius ir eina apsipirkinėti. 


Leidimas dalyvauti sekmadienio vigilijos mišiose buvo suteiktas žmonėms, kurie negali 
dėl kokios nors priežasties dalyvauti sekmadienį mišiose. Jeigu galite laisvai pasirinkti 
ar eiti į bažnyčią sekmadienį ryte ar šeštadienį vakare, rinkitės sekmadienį. Bet jeigu 
dalyvaujate sekmadienio vigilijos mišiose, sekančią dieną, t.y. sekmadienį, atsinaujinkite 
savo dvasia, protu ir kūnu, ir deramai švęskite Viešpaties dieną. 


KAIP REIKIA PADARYTI SAVO SEKMADIENĮ ŠVENTESNĮ 


Kaip gali modernus, įtampos ir skubos spaudžiamas žmogus, šventai švęsti sekma- 
dienį? Stai keli siūlymai. 


PIRMASIS SIŪLYMAS. Pasipuoškite savo geriausiais drabužiais. Visa mūsų religinė 
tradicija tiki, kad sekmadienis yra ypatinga diena, Viešpaties diena, atsinaujinimo ir 
kultūros diena. Ištisą sekmadienį dėvima mūsų apranga turėtų išsakyti šį įsitikinimą. 
Ateidami į Viešpaties namus apsivelkame savo geriausiais drabužiais; iš tiesų gražiau 
apsirengę turėtume išbūti visą sekmadienį. Katalikas, kuris sekmadienį nepasipuošia, 


nesupranta "kiekvienos aštuntos dienos“ pilnos prasmės ir svarbos. 
(Bus daugiau) 


